Ǎ Ńtondôbə Zambá wāān, bədzóe bəfə́ bə́ ngámân bíā, vədá dzwé dóe etám ńdɔ bǐ nə ai dɔ́ ânyu. 14Ḿból hḿ bə̄wú bə́ sə́ kig dúgán nyiŋ, ébá bə́ ngádzəb təge bǎd tə́bə, o ngádzó fɔ̄ɔ̄ nə́ watugi bɔ́, ó dzâ bɔ́ a kələ kwí á ńtsogán. 15O ngánéne ayɔŋ, ǎ Ńtondôbə, o ngánéne ayɔŋ, o ngálə́dē dúmá dóe, o ngásúlu ǹnyie ǹnam oyǎb. 16Ǎ Ńtondôbə, bǐ ngázu m̀bíl ábə wa ábǒg míńtyé, bǐ ngáyón wā á mís, á miǹdzǔg myáán, éyɔŋ endə́gə́lə́ dzóē é dzimbigi bíā. 17Ḿból é mīníngá ā yanga abyé ā kad siŋ ai miǹtyé, etíé tē ńdzɔ bǐ ngábə́ bī tə́lə wa á mís, ǎ Ńtondôbə. 18Bǐ ngánɔŋ abum, bǐ ngákogolo, ǎ byākə byé, hə évúndu: byǎ ndzí kig bɔ̌ naa sí ndon é yén mvɔ̌m, amú bod bá ndzí kig byálī á sí. 19Bəwú bóē báyi bi ényiŋ, bâyi kódō é hóm bə́ dzōgó. Kódógán á sí, mǐ bom ayə́ngá é mína mǐ nə́ mvóg á ḿbūlúg, amú eyɔ̌n dzóe, ǎ Ńtondôbə, é nə̄ bə́bə́lá m̀fyɛ, ńdɔ̄ fə sí yayi dúgán sɔ́ ai bod á bə̄kón.